
Αρ. πρωτ.: 141
ΣΥΛΛΟΓΟΣ ΕΡΓΑΖΟΜΕΝΩΝ
ΓΕΝΙΚΟΥ ΝΟΣΟΚΟΜΕΙΟΥ ΧΑΛΚΙΔΑΣ
email: syllogos@chalkidahospital.gr
ΨΗΦΙΣΜΑ
ΣΥΜΠΑΡΑΣΤΑΣΗΣ ΚΑΙ ΑΛΛΗΛΕΓΓΥΗΣ
Για τη δυσμενή και άδικη αξιολόγηση και μεταχείριση εργαζομένων της Π.Ε. Εύβοιας
Ο Σύλλογος Εργαζομένων του Γενικού Νοσοκομείου Χαλκίδας εκφράζει την αμέριστη συμπαράσταση και αλληλεγγύη του στους συναδέλφους της Διεύθυνσης Δημόσιας Υγείας και Κοινωνικής Μέριμνας της Π.Ε. Εύβοιας, οι οποίοι καταγγέλλουν άδικη και δυσμενή αξιολόγηση και μεταχείριση.
Η περίπτωση αυτή προκαλεί σοβαρό προβληματισμό σχετικά με την αντικειμενικότητα της αξιολόγησης, τη διαφάνεια στη διοίκηση και τον σεβασμό των δικαιωμάτων των εργαζομένων. Ιδιαίτερα ανησυχητική είναι η αναφερόμενη αδυναμία υποβολής ένστασης από τους εργαζομένους που θεωρούν ότι αδικούνται.
Οι εργαζόμενοι και τα σωματεία τους είχαν εξαρχής επισημάνει ότι η αξιολόγηση δεν έχει ως πραγματικό στόχο τη βελτίωση των υπηρεσιών, καθώς αυτές εξακολουθούν να αντιμετωπίζουν σοβαρά προβλήματα υποστελέχωσης και υποχρηματοδότησης. Αντίθετα, μέσα από αυτή τη διαδικασία, ως «καλός εργαζόμενος» φαίνεται να θεωρείται εκείνος που δεν αντιδρά, δεν εκφράζει αντιρρήσεις και υπακούει χωρίς αμφισβήτηση, δηλαδή ο πειθήνιος εργαζόμενος.
Ως εργαζόμενοι στη δημόσια υγεία, γνωρίζουμε τις δυσκολίες και τις αυξημένες απαιτήσεις της καθημερινής εργασίας. Θεωρούμε ότι κάθε εργαζόμενος δικαιούται δίκαιη και αντικειμενική αξιολόγηση, σεβασμό στην επαγγελματική του αξιοπρέπεια και ουσιαστική δυνατότητα υπεράσπισης των δικαιωμάτων του.
Στηρίζουμε τα αιτήματα των συναδέλφων για διερεύνηση των καταγγελιών τους, διαφάνεια στις διαδικασίες αξιολόγησης, αποκατάσταση τυχόν αδικιών και προστασία από κάθε μορφή αυθαιρεσίας ή δυσμενούς μεταχείρισης.
Η υπεράσπιση των δικαιωμάτων ενός συναδέλφου είναι υπόθεση όλων μας. Εκφράζουμε έμπρακτα την αλληλεγγύη μας και τονίζουμε ότι κανένας εργαζόμενος δεν πρέπει να μένει μόνος απέναντι στην αδικία.
ΚΑΝΕΝΑΣ ΣΥΝΑΔΕΛΦΟΣ ΜΟΝΟΣ!
ΑΛΛΗΛΕΓΓΥΗ – ΑΞΙΟΠΡΕΠΕΙΑ – ΔΙΚΑΙΟΣΥΝΗ ΓΙΑ ΟΛΟΥΣ!

Για το ΔΣ
[image: IMG_20241029_072006~3-Photoroom]
image1.png
OFT. Fpapparéas;
Katoapog AnpATpiog

H Npéedpog: \
~TWKOY 4
. . AL
lwdnvou lwévva /§
(<]
I
\%

s

-

it




